“З PR-спецыялістам ПРААН Марыяй Вінчэўскай мы правялі відэапытанне сустрэчных на вуліцы: “Ці ведаеце вы, што такое інклюзія?” — расказаў прафесар Сяргей Кручынін. — Як аказалася, большасць не ведае. Для спецыялістаў тэрмін “інклюзія” рабочы, для ўсіх астатніх — новы і незнаёмы. Павінен прайсці час, каб гэтае слова прыжылося ў грамадстве. Трэба даць яму адпаведнае напаўненне. І на журналістах у гэтым плане ляжыць асаблівая місія. У многім ад іх залежыць, ці будзе тэрмін “інклюзія” правільна ўспрыняты грамадствам. Трэба больш пісаць на адпаведныя тэмы, прычым рабіць гэта кампетэнтна. Ды і самім людзям з інваліднасцю варта праяўляць большую актыўнасць, быць адкрытымі і шчырымі са СМІ. Трэба далучаць тых, хто прымае адказныя рашэнні, да інклюзіўных працэсаў. І напаўняць паняцце “інклюзія” канкрэтнымі станоўчымі прыкладамі, якія падкрэсляць яе неабходнасць і важнасць, іншымі словамі — візуалізаваць тэрмін”.